Surpriză uriașă! Ce jucător a lăsat Edi Iordănescu acasă: "Merita convocat"
Tricolorii vor întâlni Irlanda de Nord și Columbia în luna martie, în vederea disputării a doua meciuri de pregătire înainte de Campionatul European din 2024.
Vineri, pe 22, România se va înfrunta cu Irlanda de Nord, la București, pe Arena Națională, și marți, 26 martie, de la ora 21:15, pe "Wanda Metropolitano", tricolorii se vor duela cu Columbia.
Surpriză uriașă! Ce jucător a lăsat Edi Iordănescu acasă: "Merita convocat"
Cu o listă de 29 de jucători convocați pentru cele două partide cu Irlanda de Nord și Columbia, selecționerul României, Edward Iordănescu, l-a lăsat acasă pe Alexandru Mitriță, fotbalistul Universității Craiova.
Cotat la 2.8 milioane de euro de site-urile de specialitate, Mitriță a înscris în sezonul în curs de 11 ori pentru olteni, în 28 de apariții. Pe deasupra, fotbalistul a oferit și 10 pase decisive în Superliga.
- Iar fostul rapidist Robert Niță e de părere că Alexandru Mitriță ar fi trebuit convocat la naționala României.
"Trebuie să îi dai motivația de a continua cel puțin la același nivel. Ce poți să îi reproșezi lui Mitriță, îl vedem că vine la centrul terenului, face fault după sprint de 30 de metri, marchează și face diferența meci de meci.
Doar dacă nu e ceva din urmă când selecționerul reclama probleme de atitudine, de respectare a programului, de integrare în grup. Fiind vorba de un jucător care își pune amprenta pe 23 de reușite ale propriei echipe, cred că merită șansa asta.
Trebuie să ne uităm și cine sunt concurenți pe post al lui Mitriță și pe unde joacă, cum joacă și cât joacă", a spus Robert Niță, potrivit Fanatik.
Grupa României la EURO 2024
Urmăriți SPORT.RO și pe Google News